
	[bookmark: nev]NAGY DÁVIDNÉ
Gyógyszervegyész-mérnök
MSc, 1. félév
Budapesti Műszaki és Gazdaságtudományi Egyetem
Vegyészmérnöki és Biomérnöki Kar
	






Konzulens:
	Dr. Keglevich György
tanszékvezető egyetemi tanár, BME VBK




Optikailag aktív P-heterociklusok előállítása és hasznosítása szintézisekben

A szintetikus szerves kémiában elterjedten alkalmaznak optikailag aktív foszforvegyületeket, amelyeket reszolválással és aszimmetrikus szintézissel lehet előállítani.
A tanszéki kutatócsoportban sikerült eredményes módszert kidolgozni az 1-szubsztituált-3-metil-3-foszfolén-1-oxidok (1) optikai izomerjeinek elválasztására TADDOL-származékokat (2), illetve O,O’-dibenzoil-borkősav (3a) és O,O’-di-p-toluoil-borkősav savanyú Ca2+ sóit (3b) alkalmazva reszolválóágensként.1,2
Ennek a munkának a folytatásaképpen TDK munkám során a korábban nem reszolvált propoxi-szubsztituált foszfolén (1) reszolválását végeztem el.
A kutatócsoport által kidolgozott reszolválási eljárást kiterjesztve optikailag aktív 3- és 5-metil-1-fenil-4-klór-1,2-dihidrofoszfinin-1-oxidokat (4) és 1-fenil-4-klór-5-metil-1,2,3,6-tetrahidrofoszfinin-1-oxidot (5) állítottam elő. Emellett vizsgáltam, hogy az 1-fenil-3-metil-3-foszfolén-1-oxidból (1) kiinduló többlépéses szintézis során, melyik reakciólépés után érdemes reszolválni, hogy optikailag aktív hattagú foszfor-heterociklust állítsunk elő.
A kutatómunka során több optikailag aktív öttagú P-heterociklus borán- és platina-komplexképzési reakcióját is megvalósítottam.

